b"\n_START_ARTICLE_\nIl ritorno d'Ulisse in patria\n_START_PARAGRAPH_\nIl ritorno d'Ulisse in patria (SV 325, suom. Odysseuksen paluu kotimaahan) on italialaisen s\xc3\xa4velt\xc3\xa4j\xc3\xa4n Claudio Monteverdin ooppera (dramma per musica), jossa on prologi ja kolme n\xc3\xa4yt\xc3\xb6st\xc3\xa4. Oopperan libreton on kirjoittanut Giacomo Badoaro, ja se perustuu Homeroksen teoksen Odysseia loppuosaan. Ooppera sai ensi-iltansa Venetsiassa Teatro SS Giovanni e Paolo -teatterissa helmikuussa 1641.\n_START_SECTION_\nHistoria\n_START_PARAGRAPH_\nT\xc3\xa4m\xc3\xa4 teos oli Monteverdin ensimm\xc3\xa4inen teos Venetsiassa, ja se saavutti siell\xc3\xa4 valtaisan menestyksen. Samana vuonna teosta esitettiin my\xc3\xb6s Bolognassa, ja se saavutti siell\xc3\xa4 yht\xc3\xa4l\xc3\xa4isen menestyksen kuin Venetsiassakin. N\xc3\xa4iss\xc3\xa4 molemmissa esityksiss\xc3\xa4 lauloivat samat laulajat keskeisi\xc3\xa4 rooleja, eli Giulia Paolelli oli Penelope, Maddalena Manelli oli Minerva ja Francesco Manelli oli Odysseus._NEWLINE_Tapahtuma-aika sijoittuu Troijan sodan j\xc3\xa4lkeiseen historialliseen aikaan. Tapahtumat sijoittuvan Antiikin Kreikkaan ja siell\xc3\xa4 Ithakan saarelle, josta Odusseys oli tarun mukaan kotoisin."